Dag Seierstad

Dag Seierstad (født 5. august 1936 i Oslo) er en norsk politiker (SV) og samfunns­debattant. Han er far til journalist og forfatter Åsne Seierstad.

Seierstad er utdannet fysiker og arbeidet en rekke år som amanuensis i samfunnspolitikk ved Høgskolen i Lillehammer.

I 1958 ble han med i Sosialistisk Studentlag.  Han var medlem i Sosialistisk Folkeparti fra starten i 1961 og sentralstyre­medlem i perioden 1969-1973.

Seierstad var sentralstyremedlem i SV fra 1995 til 2005, og partiets førstekandidat i Oppland ved stortingsvalgene i 1993 og 1997.

Motstand mot EF og EU har vært Seierstads kampsaker og han skriver ukentlige artikler om EU i Klassekampen.

I november 2006 utga Pax forlag Festskrift for Dag Seierstad, som hadde samlet en rekke av hans artikler utgitt siden 1949. I 2006 fikk han Neshornet, Klassekampens kulturpris for «sitt langvarige og utrettelig virke for norsk venstreside». Under Nei til EUs landsmøte 10. november 2012, ble Seierstad utnevnt til organisasjonens første æresmedlem.

 Referanser 
Juryens begrunnelse: Dag Seierstad klassekampen.no 30.12.2006. Besøkt 7. juni 2013
Dag Seierstads kronikker i klassekampen  neitileu.no
Dag Seierstad Morgenbladet 12.01.2007 Besøkt 7. juni 2013
Seierstad æresmedlem i Nei til EU nrk.no 11.11.2012 besøkt 7. juni 2013

Kategori:SV-politikere
Kategori:Nei til EU
Kategori:Personer fra Oslo